title: Gulag tursia (suterot)
text: Soljenitsin va izva ke ora tukotrayana va Gulag vey nelkot ke voama tadlesa va voapa is yoltana gu yaxay azon ruer. Voldum izva co askisa va 1937-e-1938-e tolda gu antaf gemeltack ke sopereem ( Karlerapugal ), bazecker da « bata ora me tiyir antafa mei dace dalafa vox rotir tana baroya logijafa ilgluyayasa va grenyafa is alitasa stita ke minaf gort dem stoles yaxay. » Abdion, to Kulak korik tiyid, i bat san-alub-celemoy tawadayik rezgaleyen bak 1929-1930. Azon, tici geja bak 1944-1946, to yon varaf cos is konak celemoy sovietaf gejastolenik ton milafi bali tiyid.